Protokoll Addizzjonali

mal-Ftehim ta' Koperazzjoni bejn il-Komunità Ekonomika Ewropea u r-Repubblika tat-Tuneżija

IL-KOMUNITÀ EKONOMIKA EWROPEA

mill-parti l-waħda, u

IR-REPUBBLIKA TAT-TUNEŻIJA,

mill-parti l-oħra,

WARA LI KKUNSIDRAW il-Ftehim ta' Koperazzjoni bejn il-Komunità Ekonomika Ewropea u r-Repubblika tat-Tuneżija, iffirmat fi Brussel fil-25 ta' April 1976, minn issa "l quddiem imsejjaħ il-" Ftehim',

WARA LI KKUNSIDRAW illi l-Komunità u t-Tuneżjaa jixtiequ jsaħħu saħansitra iktar ir-relazzjonijiet ta' bejniethom sabiex iqisu d-dimensjoni ġdida maħluqa bl-adeżjoni ta' Spanja u l-Portugall mal-Komunitajiet Ewropej fl-1 ta' Jannar 1986 u li l-Artikolu 54 tal-Ftehim jipprovdi l-possibbiltà ta' titjib fit-termini tiegħu,

WARA LI KKUNSIDRAW illi għandhom jiġu previsti ċerti regoli sabiex jgħinu li jinżamm il-kummerċ tradizzjonali ta' l-esportazzjoni tat-Tuneżija lejn il-Komunità,

IDDEĊIDEW li jikkonkludu Protokoll li jaddatta ċerti disposizzjonijiet tal-Ftehim u għal dan il-għan innominaw bħala l-plenipotenzarji tagħhom:

IL-KUNSILL TAL-KOMUNITAJIET EWROPEJ,

IL-GVERN TAR-REPUBBLIKA TAT-TUNEŻIJA:

LI, wara li skambjaw il-Pjenipoteri tagħhom, misjuba f'għamla tajba u kif mistħoqqa,

FTIEHMU KIF ĠEJ:

Artikolu 1

1. Id-dazji tad-dwana li japplikaw skond il-Ftehim għall-importazzjonijiet fil-Komunità tal-prodotti li joriġinaw fit-Tuneżija koperti bil-Ftehim u elenkati fl-Anness A ma' dan il-Protokoll għandhom jispiċċaw f'fażijiet gradwali fuq l-istess perjodi taż-żmien u bl-istess rati kif ipprovvdut fl-Att ta' l-Adeżjoni ta' Spanja u tal-Portugall rigward l-importazzjonijiet fil-Komunità kif ikkostitwita fil-31 ta' Diċembru 1985 ta' l-istess prodotti li joriġinaw fi Spanja u fil-Portugall. Din id-disposizzjoni għandha tiġi applikata skond ir-regoli ddikjarati f'dan l-Artikolu minn issa ‘l quddiem.

Fil-kors ta' dan it-tmiem f'fażijiet gradwali tad-dazji tad-dwana u meta l-livell tad-dazji tad-dwana fis-seħħ għall-importazzjonijiet Spanjoli fil-Komunità kif ikkostitwita fil-31 ta' Diċembru 1985 jiddifferixxi minn dak tal-Portugall, il-prodotti li joriġinaw fit-Tuneżija għandhom ikunu bla ħsara għall-ogħla waħda miż-żewġ rati.

2. Meta d-dazju tad-dwana fuq prodott elenkat fl-Anness A ikun iktar baxx għat-Tuneżija milli għall-Spanja, għall-Portugall jew għat-tnejn, it-tmiem f'fażijiet gradwali tad-dazju għandu jibda meta d-dazju fuq dan il-prodott minn Spanja jew mill-Portugall ikun niżel għal taħt dak applikat għall-importazzjonijiet li joriġinaw fit-Tuneżija.

3. Id-disposizzjonijiet tal-paragrafi 1 u 2 għandhom japplikaw skond il-kondizzjonijiiet speċjali li jirrigwardaw it-tnaqqis tat-tariffi stabbilit fl-Artikoli 19 u 21 tal-Ftehim.

4. Id-dazji tad-dwana fuq l-imortazzjonijiet tal-prodotti elenkati fl-Anness li joriġinaw fit-Tuneżija li rigward tagħhom huma indikati l-kwoti Komunitarji tat-tariffi fl-Anness imsemmi għandhom jiġu mitmuma f'fażijiet gradwali ġewwa l-limiti ta' dawn il-kwoti.

Meta l-volum ta' l-importazzjonijiet ta' dawn il-prodotti jaqbeż il-kwoti, il-Komunità għandha tapplika d-dazji tad-dwana prevalenti skond il-Ftehim.

5. Għall-għanijiet tat-tmiem f'fażijiet gradwali tad-dazji tad-dwana rigward il-patata l-ġdida li tidħol fis-sub-intestatura tat-Tariffa Doganali Komuni 07.01 A II ex a) li toriġina fit-Tuneżija, hija stabbilita kwantità tar-riferiment ta' 2600 tunnellata metrika.

Jekk il-volum ta' l-importazzjonijiet ta' dan il-prodott jaqbeż il-kwantità tar-riferiment, il-Komunità, wara li tqis rivista annwali tal-mixi tal-kummerċ li għandha twettaq, tista' tagħmel il-prodotti fil-kwistjoni bla ħsara għal kwota Komunitarja tat-tariffa kif ipprovvdut fil-paragrafu 4, li l-volum tagħha għandu jkun ugwali għall-kwantità tar-riferiment.

6. Għall-prodotti elenkati fl-Anness għajr dawk imsemmija fil-paragrafi 4 u 5, il-Komunità tista' tistbbilixxi kwantità tar-riferiment kif ipprovvdut fil-paragrafu 5 jekk tiskopri, fid-dawl tar-rivista ta' kull sena tal-mixi tal-kummerċ li għandha twettaq, illi l-volum ta' l-importazzjonijiet jhedded li jikkawża diffikultajiet fis-suq Komunitarju.

Artikolu 2

1. Għas-sena 1990 u għal kull sena tas-suq suċċesiva, il-Komunità għandha tiddeċiedi, fuq il-bażi tar-rivista u l-analiżi riferiti fil-paragrafu 2, u wara li jitqiesu l-fatturi rilevanti għall-għan li jinżamm il-mixi tradizzjonali tal-kummerċ fil-kuntest tat-tkabbir tal-Komunità, jekk għandux jiġi aġġustat il-prezz tad-dħul, riferit fir-Regolament (KEE) Nru 1035/72, għal-larinġ frisk li jidħol fis-sub-intestatura tat-Tariffa Doganali Komuni 08.02 ex A li joriġina fit-Tuneżija, ġewwa l-limitu kwantitattiv ta' 28000 tunnellata metrika.

2. Mis-sena 1987 'il quddiem u fl-aħħar ta' kull sena tas-suq, il-Komunità għandha twettaq, fuq il-bażi ta' rivista statistika, analiżi tas-sitwazzjoni rigward il-larinġ li joriġina fit-Tuneżija esportat lejn il-Komunità.

Għall-istess prodott mis-sena 1989 'il quddiem u għal kull sena sosegwenti, il-Komunità għandha tfassal, flimkien mat-Tuneżija, previżjoni tal-produzzjoni u tal-kunsinni.

3. L-aġġustament possibbli pprovvdut fil-paragrafu 1 jirreferi għas-somma li trid titnaqqas, rigward id-dazju tad-dwana, mill-prezzijiet rappreżentattivi rreġistrati fil-Komunità bil-għan li jiġi kkalkolat il-prezz tad-dħul ta' dan il-prodott, ġewwa l-limiti ddikjarati fl-Artikolu 152(2)(ċ) ta' l-Att ta' l-Adeżjoni ta' Spanja u tal-Portugall.

Artikolu 3

L-Artikolu 20 tal-Ftehim jiġi mibdul b'dan li ġej:

"1. Id-dazji tad-dwana fuq l-importazzjonijiet fil-Komunità ta' l-inbid mill-għeneb frisk li jidħol fl-intestatura bin-Nru ex 22.05 tat-Tariffa Doganali Komuni u li joriġina fit-Tuneżija li jkun japplika fi żmien id-dħul fis-seħħ tal-Protokoll Addizzjonali bid-data tas-26 ta' Meju 1987 għandhom jiġu mitmuma f'fażijiet gradwali skond ir-regoli ddikjarati fl-Artikolu 1 ta' dan il-Protokoll.

Din id-disposizzjoni għandha tapplika ġewwa l-limitu ta' kwota Komunitarja tat-tariffa ta' 160000 ettolitru.

Għall-importazzjonijiet li jaqbżu l-kwota, id-dazji tad-dwana tat-Tariffa Doganali Komuni għall-inbejjed imsemmija għandhom jitnaqqsu bi 80 %.

2. Għandhom japplikaw id-disposizzjonijiet tal-paragrafu 1 sakemm il-prezzijiet ta' l-importazzjoni, ġewwa l-Komunità, ta' l-inbid li joriġina fit-Tunjeżija, miżjud id-dazju attwalment impost, ma' jkunux inqas f'kull żmien mogħti mill-prezzijiet Komunitarji tar-riferiment jew mill-prezzijiet li jirriżultaw mill-applikazzjoni tad-disposizzjonijiet speċifiċi tal-paragrafi 4 u 5.

3. L-inbid mill-għeneb frisk li jidħol fl-intestatura bin-Nru ex 22.25 tat-Tariffi Doganali Komuni u li joriġina fit-Tuneżija li huwa intitolat għal denominazzjoni ta' l-oriġini skond il-liġijiet Tuneżini, elenkat fi Skambju ta' l-Ittri konkluż bejn il-Partijiet Kontraenti u mqiegħed f'kontenituri li jesgħu żewġ litri jew inqas, għandhom ikunu eżentati mid-dazji tad-dwana ma' l-importazzjoni fil-Komunità ġewwa l-limitu ta' kwota Komunitarja tat-tariffa ta' kull sena ta' 50000 ettolitru.

Bil-għan li jiġi applikat dan il-paragrafu, it-Tuneżija għandha tkun responsabbli li tivverifika l-indentità ta' l-inbejjed imsemmija hawn fuq skond ir-regoli nazzjonali tagħha; l-inbid kollu interessat għandu jkun akkumpanjat b'ċertifikat tad-denominazzjoni ta' l-oriġini maħruġ mill-awtorità rilevanti Tuneżina, skond il-mudell mogħti fl-Anness D ma' dan il-Ftehim.

L-eżenzjoni mit-tariffi pprovvdut f'dan il-paragrafu għandha tapplika ġaladarba l-Iskambju ta' l-Ittri riferit fl-ewwel paragrafu jkun ġie konkluż wara l-verifika ta' l-ekwivalenza tal-leġislazzjoni Tuneżina u Komunitarja rigwrd l-inbid intitolat għal dnominazzjoni ta' l-oriġini; għandha tapplika mid-data ffissata f'dan l-Iskambju ta' l-Ittri.

4. Għall-inbid mill-għeneb frisk li jidħol fl-intestatura bin-Nru ex 22.05 tat-Tariffa Doganali Komuni ppreżentat f'kontenituri ta' żewġ litri jew inqas u li joriġina fit-Tuneżija riferit fl-Artikolu 53 tar-Regolament (KEE) Nru 822/87 dwar l-organizzazzjoni komuni tas-suq fl-inbid għandu jiġi mitmum f'fażijiet gradwali bir-rata indikata hawn taħt, ġewwa l-limitu tal-volum ta' kull sena ta' 10000 ettolitru:

- mad-dħul fis-seħħ tal-Protokoll Addizzjonali, l-ammont fiss għandu jitnaqqas għal 75 %,

- fl-1 ta' Jannar 1988 l-ammont fiss għandu jitnaqqas għal 62,5 %,

- fl-1 ta' Jannar 1989 l-ammont fiss għandu jitnqqas għal 50 %,

- fl-1 ta' Jannar 1990 l-ammont fiss għandu jitnaqqas għal 37,5 %,

- fl-1 ta' Jannar 1991 l-ammont fiss għandu jitnaqqas għal 25 %,

- fl-1 ta' Jannar 1992 l-ammont fiss għandu jitnaqqas għal 12,5 %,

- fl-1 ta' Jannar 1993 l-ammont fiss għandu jitnaqqas għal 0 %.

5. Il-Komunità tista' tiffissa prezz speċjali ta' fuq il-fruntiera għall-inbid mill-għeneb frisk li jidħol fl-intestatura bin-Nru ex 22.05 tat-Tariffa Doganali Komuni ppreżentat f'kontenituri ta' iktar minn żewġ litri jekk, għas-sena tas-suq korrenti meta jidħol fis-seħħ il-Protokoll Addizjonali, jiġi stabbilit fuq il-bażi tat-tagħrif disponibbli fl-aħħar ta' din is-sena tas-suq korrenti illi jkun hemm nuqqas fil-livell ta' l-esportazzonijiet għal dawn l-inbejjed lejn il-Komunità meta pparagunat mas-sena tas-suq ta' qabel. Din is-sena tas-suq ta' l-aħħar għandha sservi bħala s-sena tar-riferiment. Għas-snin tas-suq ta' wara, l-esportazzjonijiet magħmula għandhom jiġu pparagunati mas-sena tar-riferiment.

Dan il-prezz speċjali ta' fuq il-fruntiera għandu jiġi ffissat kull sena qabel is-sena tas-suq u għandu japplika fil-limitu tal-volum annwali ta' 150000 ettolitru.

Din is-sitwazzjoni għandha tiġi rivista qabel l-1 ta' Jannar 1990.'"

Artikolu 4

1. Għal kull sna tas-suq matul il-perjodu taż-żmien bejn id-dħul fis-seħħ ta' dan il-Protokoll u l-31 ta' Diċembru 1990, ġewwa l-limitu ta' kwantità ta' 46000 litru għal kull sena tas-suq, b'deroga mill-Artikolu 16(1) u (2) u l-Anness B tal-Ftehim, għandhu jiġi impost il-ħlas ta' imposta speċjali fuq l-importazzjonijiet taż-żejt taż-żebbuġa li jidħol fis-sub-intesttura 15.07 (A I a) jew b) tat-Tariffa Doganali Komuni miksuba għal kollox fit-Tuneżija u ttrasportati minn dan il-pajjiż lejn il-Komunità. Din l-imposta għandha tkun ugwali għad-differenza bejn il-prezz għatba ffissat skond l-Artikoli 4, 9 u 10 tar-Regolament Nru 136/66/KEE u bil-prezz ħieles fuq il-fruntiera ffissat skond il-proċedura riferita fl-Artikolu 38 ta' dn ir-Regolament.

2. Meta jkun qiegħed jiġi ffissat il-prezz ħieles fuq il-fruntiera riferit fil-paragrafu 1, il-Komnità għandha tqis:

- il-prezz iggarantit mill-Gvern Tuneżin lill-produtturi tiegħu,

- l-ispiża involuta fit-trasport taż-żejt taż-żebbuġa bil-prezz, l-assigurazzjoni u t-trasport (c.i.f.) lejn il-post tal-qsim tal-fruntiera Komunitarja.

Il-prezijiet għandhom jiġu aġġustati sabiex iqisu kull differenza fil-kwalità mill-paragun mad-denominazzjoni jew il-kwalità li għalihom ikun ġie ffissat il-prezz għatba.

3. Qabel it-30 ta' Ġunju 1990, il-Komunità u t-Tuneżija jridu, filwaqt li jqisu l-politika Komunitarja f'dan is-settur, jagħmlu rivista ta' l-arranġamenti li jridu jiġu applikati mill-1 ta' Jannar 1991.

Artikolu 5

1. Għandu jiġi stabbilit Kumitat tal-Koperazzjoni Kummerċjali u Ekonomika bil-għan li jtejjeb l-operat tal-mekkaniżmi istituzzjonali tal-Ftehim.

Il-kumitat għandu jiffaċilita:

- l-iskambju regolari tat-tagħrif dwar l-informazzjoni u l-previżjonijiet kummerċjali u tal-produzzjoni,

- l-iskambju regolari tat-tagħrif dwar il-possibbiltajiet rigward il-koperazzjoni f'żoni koperti bil-Ftehim.

Il-Kumitat għandu jiġi ppresjedut altenattivament minn rappreżentant tal-Kummissjoni tal-Komunitajiet Ewropej u rappreżentant tat-Tuneżija.

2. Il-Kunsill tal-Koperazzjoni għandu jistabbilixxi malajr kemm jista' jkun il-komposizzjoni ta' dan il-kumitat u kif għandu jiffunzjona, skond l-Artikolu 46(3) tal-Ftehim. Jista' jiddeċiedi wkoll, meta approprjat, dwar is-sottomissjoni tar-rapporti lill-Kunsill mill-Kumitat.

Artikolu 6

Mis-sena 1995 'il quddiem il-Komunità u t-Tuneżija għandhom jeżaminaw ir-riżultati tal-koperazzjon bejn il-Partijiet Kontraenti sabiex jistmaw is-sitwazzjoni u l-iżvilupp ġejjieni tar-relazzjoniet ta' bejniethom fid-dawl tal-għanijiet iddefiniti fil-Ftehim.

Artikolu 7

Dan il-Protokoll għandu jifforma parti integrali mill-Ftehim ta' Koperazzjoni bejn il-Komunità Ekonomika Ewropea u r-Repubblika tat-Tuneżija.

Artikolu 8

1. Dan il-Protokoll għandu jiġi rratifikat, aċċettat jew approvat mill-Partijiet Kontraenti skond il-proċeduri tagħhom infushom; il-Partijiet Kontraenti għandhom jinnotifikaw lil xulxin dwar it-tlestija tal-proċeduri meħtieġa għal dan il-fini.

2. Dan il-Protokoll għandu jidħol fis-seħħ fl-ewwel jum tax-xahar li jiġi wara dak li fih tkun ingħatat in-notifika pprovvduta fil-paragrafu 1.

Artikolu 9

Dan il-Ftehim huwa mfassal f'kopji doppji fil-lsien Daniż, Olandiż, Ingliż, Franċiż, Ġermaniż, Grieg, Taljan, Portuġiż, Spanjol u Għarbi, b'kull wieħed mit-testi awtentiku ndaqs.

En fe de lo cual, los plenipotenciarios abajo firmantes suscriben el presente Protocolo.Til bekræftelse heraf har undertegnede befuldmægtigede underskrevet denne protokol.Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.In witness whereof the undersigned Plenipotentiaries have signed this Protocol.En foi de quoi, les plénipotentiaires soussignés ont apposé leurs signatures au bas du présent protocole.In fede di che, in plenipotenziari sottoscritti hanno apposto le loro firme in calce al presente protocollo.Ten blijke waarvan de ondergetekende gevolmachtigden hun handtekening onder dit Protocol hebben gesteld.Em fé do que, os plenipotenciários abaixo assinados apuseram as suas assinaturas no final do presente Protocolo.

+++++ TIFF +++++

Hecho en Bruselas, el ventiséis de mayo de mil novecientos ochenta y siete.Udfaerdiget i Bruxelles, den seksogtyvende maj nitten hundrede og syvogfirs.Geschehen zu Brüssel am sechsundzwansigsten Mai neunzehnhundertsiebenundachtzig.Έγινε στις Βρυξέλλες, στις είκοσι έξι Μαΐου χίλια εννιακόσια ογδόντα εφτά.Done at Brussels on the twenty-sixth day of May in the year one thousand nine hundred and eighty-seven.Fait à Bruxelles, le vingt-six mai mil neuf cent quatre-vingt-sept.Fatto a Bruxelles, addì ventisei maggio millenovecentottantasette.Gedaan te Brussel, de zesentwintigste mei negentienhonderd zevenentachtig.Feito em Bruxelas, em vinte e seis de Maio de mil novecentos e oitenta e sete.

+++++ TIFF +++++

Por el Consejo de las Comunidades EuropeasFor Rådet for De Europseiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades Europeias.

+++++ TIFF +++++

+++++ TIFF +++++

Por la República de TúnezFor Den Tunesiske RepublikFür die tunesische RepublikΓια τη Δημοκρατία της ΤυνησίαςFor the Republic of TunisiaPour la République tunisiennePer la Repubblica di TunisiaVoor de Republiek TunesiëPelo República da Tunísia

+++++ TIFF +++++

+++++ TIFF +++++

--------------------------------------------------

ANNESS

In-Nru ta'l-intestatura tas-CCT | Id-Deskrizzjoni |

01.01 | Iż-Żwiemel, il-ħmir, il-bgħula u l-bgħula tar-rkib A.Iż-ŻwiemelII.Għall-qatlaIII.Oħrajn |

07.01 | Il-Ħaxix ta' l-ikel, frisk jew imkessaħ: A.Il-PatataII.Il-patata ġdida:ex a)Mill-1 ta' Jannar sal-15 ta' Mejju:Mill-1 ta' Jannar sal-15 ta' MarzuF.Ħxejjex ta' l-ikel leguminuż. bil-qoxra jew imqaxxarI.Il-Piżelliex a)Mill-1 ta' Settembru sal-31 ta' Mejju:Mill-1 ta' Ottubru sat-30 ta' AprilII.Il-Ful/Fażola (Phaseolus spp.)ex a)Mill-1 ta' Ottubru sat-30 ta' Ġunju:Mill-1 ta' Novembru sat-30 ta' AprilG.Il-Karrotti, il-lift, il-pitravi ta' l-insalata, is-sassefrika, iċ-ċelerjakk; ir-ravanell u għeruq simili li jittieklu:ex II.Il-Karrotti u l-liftIl-Karrotti mill 1 ta' Jannar sal 11 ta' Marzuex H.Il-Basal, ix-xalott, it-tewmIl-Basal, mill-15 ta' Frar sal-15 ta' Mejjuex L.Il-QaqoċċMill-1 ta' Ottubru sal-31 ta' DiċembruM.It-Tadamex I.Mill-1 ta' Novembru sa l-14 ta' MejjuMill-15 ta' Novembru sat-30 ta' AprilS.Il-Bżar ħelu |

07.03 | Il-ħxejjex ta' l-ikel ippriservati proviżorjament fis-salmura, fl-ilma sulfuriku jew f'soluzzjonijiet oħra tal-priservazzjoni, imma mhux imħejjija għall-konsum immedjat. B.Il-Kappar |

07.05 | Il-ħxejjex ta' l-ikel leguminużi, imqaxxra, sewwa jekk bil-qoxra ta' ġewwa mneħħija jew maqsuma u sewwa jekk le: A.Għaż-żrigħ:ex I.Il-Piżelli (inkluż iċ-ċiċri) u l-ful/fażola (Phaesolus spp.):Piżelliex III.OħrajnFul u ful/fażola tal-għalf |

08.02 | Il-Frott taċ-ċitru, frisk jew imnixxef ex A.Il-LarinġFriskex B.Il-Mandolin (inklużi t-tanġerin u s-satsumi; il-klementina, il-wilkings jew ibridi oħra simili taċ-ċitru:Friskex Ċ.Il-Lumi:Frisk |

08.08 | Il-Berries, friski: A.Il-Frawli:ex II.Mill-1 ta' Awissu sat-30 ta' AprilMill-1 ta' Novembru sal-31 ta' Marzu |

ex 08.09 | Frott ieħor, frisk: Il-Bettieħ, mill-1 ta' Novembru sal-31 ta' Mejju |

12.03 | Iż-Żrieragħ, il-frott u l-ispori, tal-kwalità li jintużaw għaż-żrigħ: E.Oħrajn |

16.04 | Il-Ħut imħejji jew ipproservt xorta oħra għajr bil-ħall jew l-aċidu aċetiku E.It-Tonn |

20.02 | Il-Ħxejjex ta' l-ikel imħejjija jew ippriservati xorta oħra għajr bil-ħall jew l-aċidu aċetiku A.Il-Faqqiegħex Ċ.It-Tadam:It-tadam imqaxxarH.Oħrajn, inklużi t-taħlitietIl-Karrotti u taħlitietOħrajn |

20.06 | Il-Frott imħejji jew ippriservat xorta oħra, sewwa jekk ikun fih iz-zokkor miżjud jew l-ispirtu u sewwa jekk le: B.Ieħor:II.Li ma jkunx fih spirtu miżjud:(a)Li jkun fih iz-zokkor miżjud, f'pakkeġġi immedjati ta' kapaċità netta ta' iktar minn kilogramm:ex 7.Il-Ħawħ u l-berquqIl-Berquqex 9.Taħlitiet tal-frott:il-Fruit Salad(ċ)Li ma jkunx fih zokkor miżjud, f'pakkeġġi immedjati ta' kapaċità netta:1.ta' 4,5 kg jew iktar:ex aa)Il-Berquq:nofsijiet tal-berquqpolpa tal-berquq2.ta' inqas minn 4,5 kg:ex bb)Frott ieħor u taħlitiet tal-frott:Nofsijiet tal-berquq, nofsijiet tal-ħawħ u nofsijiet tan-noċiprisk |

--------------------------------------------------

Id-Dikjarazzjoni Konġunta mill-Partijiet Kontraenti dwar l-Artikoli 1, 2, 3 u 4 tal-Protokoll Addizzjonali

Il-Partijiet Kontraenti jaqblu illi, jekk id-dħul fis-seħħ tal-Protokoll Addizzjonali ma jikkonċidix mal-bidu tas-sena kalendarja jew is-sena staġjonali, skond kif ikun il-każ, il-limiti kwantitattivi riferiti fl-Artikoli 1, 2, 3 u 4 għandhom jiġu applikati fuq bażi pro rata.

Il-Partijiet Kontraenti jaqblu wkoll illi l-impost ta' ħlas fuq il-limiti kwantitattivi ta' l-importazzjonijiet Komunitarji tal-prodotti li joriġinaw fit-Tuneżija u bla ħsara għal dawn il-limiti skond il-Protokoll Addizzjonali għandu jibda fl-1 ta' Jannar ta' kull sena, għajr rigward il-larinġ, li għalih għandha tapplika d-data ta' l-1 ta' Novembru.

--------------------------------------------------

Id-Dikjarazzjoni Konġunta mill-Partijiet Kontraenti li tirrigwarda l-patata l-ġdida li tidħol fis-sub-intestatura tat-Tariffa Doganali Komuni 07.01 ex a).

Sabiex tiġi evitata d-disturbanza fis-suq Komunitarju, il-Partijiet Kontraenti jaqblu li jiltaqgħu fi ħdan grupp konsultattiv tax-xogħol sabiex jeżameinaw is-sitwazzjoni dwar is-swieq tal-patata (l-istat tal-ġbir ta' l-uċuh u s-sitwazzjoni tal-provvista) kemm fil-pajjiżi Komunitarji importaturi u kemm fil-pajjiżi Mediterranji esportaturi. Il-membri ta' dan il-grupp tax-xogħol irid jiġi nnominat mill-gvernijiet tal-pajjiżi Mediterranji ewliena esportaturi u dawk importaturi Komunitarji.

Il-grupp tax-xogħol, ippresjedut mill-Kummissjoni tal-Komunitajiet Ewropej, għandu jiltaqa' mill-inqas tliet darbiet fis-sena, b'mod partikolari qabel ma jsir iż-żrigħ fil-pajjiżi esportaturi u fiż-żmien tal-kunsinna.

Dawn il-laqgħat iridu jgħinu lill-pajjiżi ewliena Mediterranji li jesportaw il-patata li jkunu mgħarrfa kemm dwar is-swieq riċevituri u kemm is-swieq kompetituri, u l-għan tagħhom ikun li jfasslu skedi indikattivi taż-żmien ta' l-eportazzjonijiet iddisinjati għalbiex jipprevjienu illi l-esportazzjonijiet ikunu kkonċentrati fi żmenijiet sensittivi għas-suq Komunitarju.

--------------------------------------------------

Id-Dikjarazzjoni mir-Rappreżentnt tar-Repubblika Federali tal-Ġermanja dwar id-definizzjoni tan-nazzjonalità Ġermaniża

Kull persuna Ġermaniża, fit-tifsira tal-liżi bażika kostituzzjonali li tapplika fir-Repubblika Federali tal-Ġermanja, hija kkunsidrata bħala ċittadin tar-Repubblika Federali tal-Ġermanja,

--------------------------------------------------

Id-Dikjarazzjoni mir-Rappreżentnt tar-Repubblika Federali tal-Ġermanja dwar l-applikazzjoni tal-Protokoll Addizjonali rigward Berlin

Il-Protokoll Addizjonali għandu japplika wkoll għal-Land ta' Berlin sakemm ma' tiġi indirizzata l-ebda dikjarazzjoni għall-kuntrarju mill-Gvern tar-Repubblika Federali tal-Ġermanja lill-Partijiet Kontraenti l-oħra fi żmien tliet xhur mid-dħul fis-seħħ tal-Protokoll.

--------------------------------------------------